ΑΝΑΚΟΙΝΩΣΗ

Οι επιτυχόντες, οι οποίοι για οιονδήποτε λόγο (π.χ. ανωτέρα βία, σοβαρή ασθένεια, μη κατοχή Α.Μ.Κ.Α. ή αριθμού κινητού τηλεφώνου, στράτευση ή απουσία στο εξωτερικό, θεομηνία ή  άλλο σπουδαίο λόγο) **δεν ολοκλήρωσαν εμπρόθεσμα και πλήρως τη διαδικασία της ηλεκτρονικής εγγραφής μέσω της ηλεκτρονικής πλατφόρμας στο ΥΠΟΥΡΓΕΙΟ ΠΑΙΔΕΙΑΣ**, μπορούν να καταθέσουν αίτηση εγγραφής στο Τμήμα, στην οποία θα **εκτίθενται οι λόγοι της καθυστέρησης** (σύμφωνα με την υπ΄αρ. 109804/ΓΔ1/10.09.2025 εγκύκλιο του Υπουργείου Παιδείας και Θρησκευμάτων)

Η σχετική αίτηση συνοδεύεται από τα εξής δικαιολογητικά:

1. Υπεύθυνη δήλωση(η οποία εκδίδεται μέσω [www.gov.gr](http://www.gov.gr) ή φέρει φυσική εγγραφή με βεβαίωση του γνησίου της υπογραφής) στην οποία θα αναγράφονται τα εξής:

*α) δεν είμαι εγγεγραμμένη/ος σε άλλη Σχολή ή Τμήμα της Τριτοβάθμιας Εκπαίδευσης της Ελλάδας ,*

*β) όλα τα στοιχεία καθώς και τα δικαιολογητικά που συνυποβάλλω είναι ακριβή και αληθή.*

1. Φωτοαντίγραφο της Αστυνομικής τους Ταυτότητας
2. Φωτογραφία τύπου ταυτότητας
3. Βεβαίωση ΑΜΚΑ

Η κατάθεση της αίτησης και των δικαιολογητικών γίνεται απευθείας στη Γραμματεία του Τμήματος και σε αποκλειστική προθεσμία σαράντα πέντε (45) ημερών από τη λήξη της προθεσμίας υποβολής της ηλεκτρονικής αίτησης εγγραφής, **δηλαδή μέχρι Δευτέρα 20-10-2025.**

Εναλλακτικά με την αυτοπρόσωπη παρουσία στη Γραμματεία του Τμήματος, τα παραπάνω δικαιολογητικά μπορούν να σταλούν μέσω μηνύματος ηλεκτρονικού ταχυδρομείου(chrime@go.uop.gr) ή ταχυδρομικά, στη διεύθυνση της γραμματείας τους τμήματος εισαγωγής:

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΤΜΗΜΑ ΛΟΓΙΣΤΙΚΗΣ & ΧΡΗΜΑΤΟΟΙΚΟΝΟΜΙΚΗΣ**

**ΑΝΤΙΚΑΛΑΜΟΣ ΜΕΣΣΗΝΙΑΣ**

**ΠΑΛΑΙΟ ΚΤΙΡΙΟ(2ος Όροφος-Γραφείο 139)**

**ΚΑΛΑΜΑΤΑ**

**24100**

Η εγγραφή ολοκληρώνεται ή μη, με αιτιολογημένη απόφαση του αρμόδιου οργάνου του Τμήματος ή της Σχολής. Επισημαίνεται ότι τυχόν επιτυχόντες, που δεν εγγράφηκαν ούτε με την αναφερόμενη διαδικασία χάνουν το ως άνω δικαίωμα εγγραφής.

Από τη γραμματεία